ปัสสาวะบ่อยแล้วก็หลังจากปัสสาวะมีเลือดหยดออกจากท่อปัสสาวะ มีอาการเจ็บนิดนึง แต่รู้สึกปวดปัสสาวะตลอดเวลาเลยค่ะ
สวัสดีค่ะ อาการปัสสาวะบ่อย เจ็บขณะปัสสาวะ มีเลือดหยดจากท่อปัสาวะ รู้สึกปวดปัสสาวะตลอดเวลา น่าจะเป็นอาการของ การติดเชื้อทางเดินปัสสาวะส่วนล่าง ซึ่งนอกจากอาการข้างต้นแล้ว อาจมีปัสสาวะขุ่น ปัสสาวะไม่สุดร่วมด้วย ซึ่งสาเหตุของเชื้อ ได้แก่- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย รวมถึงหลังการมีเพศสัมพันธ์ (หากมี) พบในผู้หญิงมากกว่าผู้ชาย และในหญิงตั้งครรภ์ ผู้สูงอายุ และผู้ที่มีโรคเบาหวานนอกจากนี้ยังพบได้บ่อยในผู้ที่มีนิ่วในกระเพาะปัสสาวะ มีเนื้องอกในกระเพาะปัสสาวะ หรือมีก้อนเนื้องอกที่มดลูกโตจนมาเบียดกระเพาะปัสสาวะสำหรับในเด็ก โดยเฉพาะเด็กเล็ก การมีท้องผูกเรื้อรัง อาจทำให้ลำไส้ใหญ่บวมจนไปกดทับกระเพาะปัสสาวะ จึงไม่สามารถปัสสาวะได้ตามปกติ และทำให้เกิดการอักเสบตามมาได้- เชื้อจากโรคติดต่อทางเพศสัมพันธ์ (หากมีเพศสัมพันธ์) เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์หากไม่ได้มีเพศสัมพันธ์ ในเบื้องต้นแนะนำให้ดื่มน้ำมากๆ เพื่อช่วยขับแบคทีเรียออกมาหลีกเลี่ยงการดื่มชา กาแฟ หรือแอลกอฮอล์ไม่กลั้นปัสสาวะหากอาการไม่ดีขึ้น อาจทานยาamoxicillin, amoxicillin-clavulanate, co-trimoxazole, หรือยาในกลุ่ม cephalosporins เช่น cephalexin เป็นต้น แต่ทั้งนี้ต้องไม่มีการแพ้ยาในเหล่านี้ โดยขนาดยาควรทานตามน้ำหนักตัว ซึ่งควรไปปรึกษาเภสัชกรก่อนใช้ยาค่ะแต่หากอาการไม่ดีขึ้น ก็ควรไปพบแพทย์เพื่อรักษาค่ะสำหรับยา norfloxacin (ซึ่งเป็นยาปฏิชีวนะที่จัดอยู่ในกลุ่มยาควิโนโลน)หากอายุยังน้อยกว่า 18 ปี หากไม่จำเป็น ไม่แนะนำให้เลือกใช้เป็นอันดับแรกค่ะ